Un avion medical a plecat din Germania pentru a-l transfera pe Aleksei Navalnîi în Berlin.
Un avion medical a plecat din Germania spre Rusia în miezul nopţii. Avionul este închiriat de ONG-ul Cinema for Peace şi îl va transporta pe Aleksei Navalnîi la o clinică din Berlin. Transferul poate fi realizat numai cu acordul medicilor ruşi.
Un avion medical a părăsit Germania şi a plecat spre Rusia pentru a-l aduce în Berlin pe opozantul Aleksei Navalnîi, conform BBC."Am decis să trimitem la miezul nopţii un avion-ambulanţă cu echipament medical şi specialişti, care să se asigure ca Aleksei Navalnîi este transportat în Germania în siguranţă", a declarat preşedintele ONG-ului Cinema for Peace, Jaka Bizilj. Întreaga operaţiune de transport se bazează pe acordul autorităţilor si medicilor din Rusia. După cum a declarat si Angela Merkel, Germania îi va oferi sprijinul medical necesar lui Navalnîi, însă decizia de transfer le aparţine medicilor ruşi.Aleksei Navalnîi este internat în prezent la secţia de terapie intensivă a unui spital din oraşul Omsk, situat la 2.200 de kilometri est de Moscova.